১৫ই মে - News Britant
Home ইতিহাসের পাতায় আজকের দিন ১৫ই মে
১৬১৮ সালের ১৫ই মে জার্মান গণিতজ্ঞ জ্যোতির্বিদ জোহানেস কেপলার “হারমনিক্স ল” আবিষ্কার করেন। মহাকাশ নিয়ে গবেষণায় তিনি জানতে পারেন গ্রহগুলোর সূর্যকে প্রদক্ষিণ করার পথটি উপবৃত্তাকার। এর উপর ভিত্তি করে তিনি গ্রহদের গতিবিধির বিষয়ে তিনটি সূত্রর উদ্ভাবন করেন। তাঁর সেই তিনটি সূত্রের মধ্যে তিন নম্বর সূত্রটি হল “হারমনিক্স ল”।
১৮০০ সালের ১৫ই মে যুক্ত্ররাষ্ট্র এবং আয়ারল্যান্ডের রাজা তৃতীয় জর্জ দ্বিতীয়বার তার উপর প্রাণঘাতী হামলা থেকে রক্ষা পান। ওই দিন তিনি তার পদাতিক রক্ষীবাহিনীকে পরিদর্শন করতে হাইড পার্কে গেলে সেই সময় তার উপর এই হামলা হয় এবং অল্পের জন্য তিনি রক্ষা পান।
১৮১৭ সালের ১৫ই মে ব্রিটিশ ভারতের বাংলা প্রদেশের কোলকাতার জোড়াসাঁকোর ঠাকুর বাড়িতে জন্মগ্রহণ করেন দার্শনিক, ব্রাহ্মধর্ম প্রচারক মহর্ষি দেবেন্দ্রনাথ ঠাকুর। ১৮৪২ সালে দেবেন্দ্রনাথ তত্ত্ববোধিনী সভা ও ব্রাহ্মসমাজের দায়িত্বভার গ্রহণ করেন। বিশ্বকবি রবীন্দ্রনাথ ছিলেন তাঁর কনিষ্ঠ পুত্র।
১৮৫৯ সালে ১৫ই মে ফ্রান্সের প্যারিসে জন্মগ্রহণ করেন ফরাসি পদার্থবিদ পিয়ের ক্যুরি। তিনি স্ফটিকবিজ্ঞান, চৌম্বকত্ব, পিজোইলেক্ট্রিসিটি এবং তেজস্ক্রিয়তা নিয়ে গবেষণা করেছেন। ১৯০৩ সালে তিনি তাঁর স্ত্রী মারি ক্যুরির সাথে পদার্থবিজ্ঞানে নোবেল পুরস্কার লাভ করেন।
১৯০৫ সালের ১৫ই মে সরকারিভাবে “লাস ভেগাস” শহরের পত্তন হয়।
১৯০৭ সালের ১৫ই মে ব্রিটিশ ভারতের পাঞ্জাবের লুধিয়ানায় জন্মগ্রহণ করেন ভারতের অন্যতম স্বাধীনতা সংগ্রামী সুখদেব থাপার। তিনি “হিন্দুস্থান সোশালিস্ট রিপাবলিকান অ্যাসোসিয়েশন”-এর একজন বরিষ্ঠ সদস্য ছিলেন। সুখদেব- ভগৎ সিং, শিবরাম রাজগুরুদের সাথে ব্রিটিশ বিরোধী “লাহোর চক্রান্ত”-এর সাথে যুক্ত ছিলেন। ১৯৩১ সালের ২৩শে মার্চ মাত্র ২৩ বছর বয়সে সুখদেব থাপারকে ইংরেজরা ফাঁসিতে ঝুলিয়ে দেয়।
১৯৩৫ সালের ১৫ই মে “মস্কো মেট্রো” সার্ভিস চালু হয়। এটিই ছিল সোভিয়েত ইউনিয়নের মধ্যে প্রথম ভূগর্ভস্থ রেলযোগাযোগ ব্যবস্থা।
১৯৫৫ সালে ১৫ই মে পৃথিবীর পঞ্চম সর্বোচ্চ পর্বত শিখর হিমালয় পর্বতমালার (মহালঙ্গুর হিমালয়, প্রভিন্স ১, নেপাল) “মাকালু”-শৃঙ্গর প্রথম আরোহণ করেন ফরাসি পর্বতারোহী লাওনেল টেররে এবং জেন কৌজি।
১৯৬৭ সালের ১৫ই মে ভারতের মহারাষ্ট্রের বোম্বেতে (মুম্বাই) জন্মগ্রহণ করেন বিখ্যাত ভারতীয় অভিনেত্রী মাধুরী দীক্ষিত নেনে (মাধুরী দীক্ষিত)। মাধুরী দীক্ষিত একজন প্রতিভাসম্পন্ন অপূর্ব সুন্দরি অভিনেত্রী এবং নৃত্যশিল্পী। ২০০৮ সালে তিনি ভারত সরকার দ্বারা “পদ্মশ্রী” সম্মান লাভ করেন।
১৯৯১ সালের ১৫ই মে ইডিথ ক্রেজন ফ্রান্সের প্রথম মহিলা প্রধানমন্ত্রী হিসেবে দায়িত্ব গ্রহণ করেন। এখনও পর্যন্ত ইডিথ ক্রেজনই ফ্রান্সের প্রথম এবং একমাত্র মহিলা প্রধানমন্ত্রী। তিনি ২রা এপ্রিল ১৯৯২ পর্যন্ত ফ্রান্সের প্রধানমন্ত্রীর পদে আসীন ছিলেন।
Previous articleপুরসভার ভাইস চেয়ারম্যানের সঙ্গে হাতাহাতিতে জড়ালেন তৃণমূল সভাপতি
Next articleবাংলাদেশে ছাতকে সুরমা নদীতে দুই পক্ষের বন্দুকযুদ্ধে ওসিসহ আহত অর্ধশত